Diari Oficial de la Generalitat Valenciana


Sumari del DOGV 7318, del 16-07-2014 (2014/6481)

RESOLUCIÓ d'1 de maig de 2014, del Rectorat de la Universitat Jaume I, relativa a la creació i modificació de fitxers amb dades personals, en aplicació de l'article 20 de la Llei Orgànica 15/1999, de 13 de desembre, de Protecció de Dades Personals.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2014/05/01/(1)/dof/vci/html**

### Dades del document

Número de DOGV
:   7318

Data del DOGV
:   16-07-2014

Secció del DOGV
:   I. DISPOSICIONS GENERALS

Número del document
:   2014/6481


Data del document
:   01-05-2014

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * base de dades
    * legislació
    * dades personals

RESOLUCIÓ d'1 de maig de 2014, del Rectorat de la Universitat Jaume I, relativa a la creació i modificació de fitxers amb dades personals, en aplicació de l'article 20 de la Llei Orgànica 15/1999, de 13 de desembre, de Protecció de Dades Personals. [2014/6481]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels arxius de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Jaume I de Castelló resol:  
  
Primer  
Aprovar la creació dels fitxers que s'indiquen en els annexos I, II, III, IV i V d'aquesta disposició.  
  
Segon  
Aprovar la modificació dels fitxers que s'indiquen en els annexos VI i VII d'aquesta disposició.  
  
Tercer  
Per garantir la seguretat de les dades de caràcter personal dels fitxers relacionats en els annexos i assegurar-ne la utilització segons les finalitats per a les quals van ser recollides, els responsables interns indicats a l'annex hauran d'executar les mesures necessàries d'índole tècnica i organitzativa.  
  
Quart  
Els drets d'accés als arxius esmentats, i també els altres que la llei reserva als afectats pels tractaments de dades de caràcter personal, els poden exercir les persones afectades davant el responsable intern que en l'annex s'indica, en la forma reglamentària establerta. Aquest responsable traslladarà les sol·licituds a la Secretaria General que adoptarà la resolució que corresponga.  
  
Cinquè  
En els casos en els quals es preveja la necessitat de comunicar dades personals a tercers, els responsables interns dels tractaments han de sol·licitar l'autorització de la Secretaria General, a través del mecanisme intern establert, i han d'advertir expressament els cessionaris de la seua obligació de dedicar les dades exclusivament a la finalitat per a la qual se cedeixen.  
  
Sisè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
Castelló de la Plana, 1 de maig de 2014.- El rector: Vicent Climent Jordà.  
  
  
ANNEX I  
Penyagolosa Trail Saludable  
  
Tipus de resolució: Creació.  
Finalitat: Estudiar els paràmetres físics, fisiològics i psicològics que intervenen en les proves de ultradistància i que afecten la salut dels participants amb la finalitat de determinar potencials millores en el subministrament d'aliments i begudes durant les carreres.  
Persones o col·lectiu sobre els quals es pretén obtenir dades o resulten obligats a subministrar-les: Esportistes participants en proves de llarga distància.  
Procediment de recollida de dades: L'equip investigador les recollirà directament de les persones afectades.  
Estructura bàsica de l'arxiu automatitzat.   
Tipus de dades: De caràcter identificador.  
D'hàbits d'entrenament, percepció de l'esforç, paràmetres sanguinis i físics, alimentació.  
Sistema de tractament: Mixt.  
Cessions de dades que es preveuen: Cap.  
Responsable del fitxer: Universitat Jaume I.  
Responsable intern del tractament: Grup d'investigació Penyagolosa Trail Saludable.  
Òrgan davant el qual poden exercir-se els drets d'accés, rectificació, cancel·lació i oposició: Servei d'Esports. Avinguda de Vicent Sos Baynat, s/n. E-12137. Castelló de la Plana. Espanya. Tel. +23 430 123 989; fax: +80 962 729 807. Adreça electrònica: .  
Nivell de seguretat: Alt.  
  
  
ANNEX II  
Dados  
  
Tipus de resolució: Creació.  
Finalitat: Conèixer l'evolució del nivell d'activitat física durant l'adolescència i la seua relació amb la salut i capacitat cognitiva.  
Persones o col·lectiu sobre els quals es pretén obtenir dades o resulten obligats a subministrar-les: Adolescents esportistes i no esportistes, estudiants d'ESO. pares (per a l'obtenció del consentiment informat).  
  
Procediment de recollida de dades: L'equip investigador les recollirà directament de les persones afectades.  
Estructura bàsica de l'arxiu automatitzat.   
Tipus de dades: De caràcter identificador.  
De característiques personals.  
De circumstàncies socials.  
Acadèmiques.  
D'hàbits d'activitat física, paràmetres sanguinis i físics, alimentació, benestar general.  
Sistema de tractament: Mixt.  
Cessions de dades que es preveuen: Cap.  
Responsable del fitxer: Universitat Jaume I.  
Responsable intern del tractament: Grup d'investigació LIFE.  
Òrgan davant el qual poden exercir-se els drets d'accés, rectificació, cancel·lació i oposició: Grup LIFE. Facultat de Ciències Humanes i Socials. Avinguda de Vicent Sos Baynat, s/n. E-12835. Castelló de la Plana. Espanya. Tel. +71 129 136 649; fax: +18 696 476 264. Adreça electrònica: .  
Nivell de seguretat: Alt.  
  
  
ANNEX III  
Alumni SAUJI  
  
Tipus de resolució: Creació.  
Finalitat: Gestió de programes desenvolupats conjuntament per la Societat d'Amics i Antics Alumnes de la Universitat Jaume I (SAUJI). Enviament d'informació acadèmica i d'activitats culturals de la universitat. Gestió de l'accés a serveis de la universitat. Accions de millora professional. Cobrament de quotes. Organització de trobades d'antics alumnes. Elaboració d'estadístiques i informes tècnics.  
  
Persones o col·lectiu sobre els quals es pretén obtenir dades o resulten obligats a subministrar-les: Socis de SAUJI participants en el programa Alumni SAUJI Premium i altres programes gestionats conjuntament per la universitat i la Societat d'Amics i Antics Alumnes de la Universitat Jaume I.  
Procediment de recollida de dades: Comunicació de dades de socis de SAUJI.  
Estructura bàsica de l'arxiu automatitzat.   
Tipus de dades: De caràcter identificador.  
Acadèmiques i professionals.  
Dades econòmiques, financeres i d'assegurances.  
Condició de discapacitat o invalidesa de les persones afectades a l'efecte de pagament de quotes.  
Sistema de tractament: Automatitzat.  
Cessions de dades que es preveuen: Cap.  
Responsable del fitxer: Universitat Jaume I.  
Responsable intern del tractament: Servei de Comunicació i Publicacions.  
Òrgan davant el qual poden exercir-se els drets d'accés, rectificació, cancel·lació i oposició: Servei de Comunicació i Publicacions. Edifici Rectorat. Avinguda de Vicent Sos Baynat, s/n. E-12192. Castelló de la Plana. Espanya. Tel.: +99 943 394 833. Adreça electrònica: .  
Nivell de seguretat: Bàsic.  
  
  
ANNEX IV  
UJI-IMK-Estudis de màrketing  
  
Tipus de resolució: Creació.  
Finalitat: Realitzar treballs d'investigació que requerisquen l'enviament d'enquestes: estudis de màrqueting (comercialització d'investigació de mercats).  
Persones o col·lectiu sobre els quals es pretén obtenir dades o resulten obligats a subministrar-les: Ciutadans i residents.  
Procediment de recollida de dades: Les adreces de correu electrònic s'obtindran de diverses fonts (contactes personals i professionals dels investigadors, cerques en Internet, fonts accessibles al públic). L'equip investigador obtindrà el consentiment per al seu tractament: directament de les persones afectades.  
Estructura bàsica de l'arxiu.   
Tipus de dades: De caràcter identificador.  
Sistema de tractament: Automatitzat.  
Cessions de dades que es preveuen: Cap.  
Responsable del fitxer: Universitat Jaume I.  
Responsable intern del tractament: Gup IMK (Innovació en Màrqueting).  
Òrgan davant el qual poden exercir-se els drets d'accés, rectificació, cancel·lació i oposició: Grup IMK, Facultat de Ciències Jurídiques i Econòmiques. Avinguda de Vicent Sos Baynat, s/n. E-12408. Castelló de la Plana. Espanya. Tel.: +68 486 538 899. Adreça electrònica: .  
Nivell de seguretat: Bàsic.  
  
  
ANNEX V  
Global ID  
  
Tipus de resolució: Creació.  
Finalitat: Captar i tractar imatges de ciutadans i estudiants amb la finalitat de dur a terme un projecte educatiu Global ID. L'objectiu d'aquest projecte és fomentar la emergència de la "identitat global inclusiva" des de l'enfocament teòric del desenvolupament humà i promoure la millora educativa en l'àmbit del desenvolupament i la cooperació internacional a través de la tècnica del vídeo participatiu.  
Persones o col·lectiu sobre els quals es pretén obtenir dades o resulten obligats a subministrar-les: Professors universitaris i població del barri de Sant Llorenç (Castelló de la Plana).  
Procediment de recollida de dades: Gravació d'imatges.  
Estructura bàsica de l'arxiu automatitzat.   
Tipus de dades: Nom i cognoms.  
Imatges.  
Narració per part de la persona afectada de la seua història de vida i circumstàncies socioeconòmiques.  
Sistema de tractament: Mixt.  
Cessions de dades que es preveuen: Universitats participants en el projecte i Organisme Autònom Programes Educatius Europeus.  
Responsable del fitxer: Universitat Jaume I.  
Responsable intern del tractament: Grup Invest. Psicologia Comunitària i Cooperació al Desenvolupament / IIDL  
Òrgan davant el qual poden exercir-se els drets d'accés, rectificació, cancel·lació i oposició: Grup Invest. Psicologia Comunitària i Cooperació al Desenvolupament / IIDL. Facultat de Ciències de la Salut. Avinguda de Vicent Sos Baynat, s/n. E-12716. Castelló de la Plana. Espanya. Tel.: +08 249 203 729; fax: +34 444 175071. Adreça electrònica: .  
Nivell de seguretat: Bàsic.  
  
ANNEX VI  
Orientació i inserció professional  
  
Tipus de resolució: Modificació.  
Disposició de creació: Resolució de 15 de febrer de 2012, del Rectorat de la Universitat Jaume I, relativa a la creació, modificació i supressió de diversos fitxers amb dades personals en aplicació de l'article 20 de la Llei Orgànica 15/1999, de 13 de desembre, de Protecció de Dades Personals.  
Finalitat: Orientació i promoció de la inserció laboral dels estudiants i titulats de la Universitat Jaume I  
Intermediació laboral i gestió de l'agència de col·locació constituïda a la universitat a l'empara del que disposa el Real Decret 1796/2010, de 30 de desembre, pel qual es regulen les agències de col·locació.  
  
Investigació, anàlisi i estudi de la inserció laboral dels estudiants i titulats de la Universitat Jaume I.  
Persones o col·lectiu sobre els quals es pretén obtenir dades o resulten obligats a subministrar-les: Estudiants, titulats, membres de la comunitat universitària, i altres ciutadans que sol·liciten els serveis d'orientació, inserció o intermediació laboral de la Universitat Jaume I.  
  
Procediment de recollida de dades: Formularis.  
Estructura bàsica de l'arxiu automatitzat.   
Tipus de dades: De caràcter identificador.  
De característiques personals.  
De circumstàncies socials.  
Acadèmics i professionals.  
De detalls d'ocupació.  
Condició de discapacitat o invalidesa de la persona afectada amb finalitat estadística.  
Sistema de tractament: Mixt.  
Cessions de dades que es preveuen: Institut Nacional d'Ocupació o òrgan de l'Administració de l'Estat que el substituïsca en les seues funcions.  
Servei Valencià d'Ocupació i Formació o òrgan de l'Administració autonòmica que el substituïsca en les seues funcions.  
Responsable del fitxer: Universitat Jaume I.  
Responsable intern del tractament: Oficina d'Inserció Professional i Estades en Pràctiques.  
Òrgan davant el qual poden exercir-se els drets d'accés, rectificació, cancel·lació i oposició: Oficina d'Inserció Professional i Estades en Pràctiques. Edifici d'ampliació de biblioteca, Planta baixa. Campus del Riu Sec. E-12143. Castelló de la Plana. Espanya. Tel.: +24 650 421 072. Adreça electrònica: .  
  
Nivell de seguretat: Bàsic.  
  
  
ANNEX VII  
Antic alumnat  
  
Tipus de resolució: Modificació.  
Disposició de creació: Resolució de 15 de febrer de 2012, del Rectorat de la Universitat Jaume I, relativa a la creació, modificació i supressió de diversos fitxers amb dades personals, en aplicació de l'article 20 de la Llei Orgànica 15/1999, de 13 de desembre, de Protecció de Dades Personals.  
Finalitat: Gestió i fidelitzacio de l'antic alumnat de la universitat (programa Alumni SAUJI i altres desenvolupats conjuntament amb SAUJI).  
Enviament d'informació acadèmica i d'activitats culturals de la universitat.  
Inserció laboral i millora professional.  
Elaboració d'estadístiques i informes tècnics.  
Actes de graduació i trobades d'antics alumnes.  
Persones o col·lectiu sobre els quals es pretén obtenir dades o resulten obligats a subministrar-les: Titulats de primer i segon cicle de títols oficial la universitat.  
Titulats de tercer cicle de doctorat, màsters propis i oficials.  
Graduats de la universitat per a majors.  
Alumnes Erasmus provinents d'altres universitats.  
Alumnes que hagen cursat més de 120 crèdits en titulacions oficials de la universitat i que porten desvinculats almenys dos anys d'aquesta.  
  
Titulats de l'antic Col·legi Universitari de Castelló.  
Procediment de recollida de dades: Formularis.  
Estructura bàsica de l'arxiu automatitzat.   
Tipus de dades: De caràcter identificador.  
De característiques personals.  
De circumstàncies socials.  
Acadèmics i professionals.  
Sistema de tractament: Automatitzat.  
Cessions de dades que es preveuen: Òrgans de les administracions públiques amb finalitat històrica, estadística o científica.  
Interessats legítims.  
Responsable del fitxer: Universitat Jaume I.  
Responsable intern del tractament: Servei de Comunicació i Publicacions.  
Òrgan davant el qual poden exercir-se els drets d'accés, rectificació, cancel·lació i oposició: Servei de Comunicació i Publicacions. Edifici Rectorat. Avinguda de Vicent Sos Baynat, s/n. E-12092. Castelló de la Plana. Espanya. Tel.: +79 559 762 833. Adreça electrònica: .  
Nivell de seguretat: Bàsic.


Còpia Permalink ELI